stanford-oval/wikipedia huggingface dataset:
Carlos Mesa

| Carlos Mesa |
| --- | --- |
 Virallinen muotokuva (2004).
Bolivian presidentti
 17. lokakuuta 2003 – 6. kesäkuuta 2005  
Edeltäjä:  Gonzalo Sánchez de Lozada
Seuraaja:  Eduardo Rodríguez
Henkilötiedot
Koko nimi:  Carlos Diego Mesa Gisbert
Syntynyt: 12. elokuuta 1953 (ikä 71) La Paz
Puoliso:  Elvira Salinas de Mesa
Tiedot
Puolue:  sitoutumaton
 Nimikirjoitus
Aiheesta muualla
carlosdmesa.com
Carlos Diego Mesa Gisbert (s. 12. elokuuta 1953) oli Bolivian presidentti (sitoutumaton) 17. lokakuuta 2003 eroonsa 6. kesäkuuta 2005 saakka. Mesa oli suosittu tv-journalisti, jonka Gonzalo Sánchez de Lozada valitsi varapresidenttiehdokkaakseen 2002 vaaleihin. Kun Sánchez de Lozada pakotettiin eroamaan 2003, Mesasta tuli maan presidentti. Hän lupasi, että armeija tai poliisi ei tappaisi kansalaisia hänen kautensa aikana.
Mesa yritti erota tammikuussa 2005 protestien vuoksi, mutta kongressi hylkäsi eronpyynnön. 6. kesäkuuta 2005 yli 80000 mielenosoittajaa ympäröi presidentinpalatsin. Mielenosoittajat vaativat maan kaasuvarojen kansallistamista ja alkuperäisväestön olojen parantamista. Kongressi hyväksyi Mesan eron 10. kesäkuuta. Hänen seuraajakseen tuli korkeimman oikeuden ylituomari Eduardo Rodríguez. Mesa sai myöhemmin syytteen yhdestä kaudellaan tekemästään kauppasopimuksesta.
Aiheesta muualla

biografia (Arkistoitu – Internet Archive) (CIDOB) (espanjaksi)
Büchnersuppilo

Büchnersuppilo yhdistettynä imupulloon ja tyhjiöpumppuun.
Büchnersuppilo (engl. Büchner funnel) on imusuodatuksessa käytettävä laboratoriotarvike. Se on perinteisesti tehty posliinista, mutta voi myös olla lasia tai muovia. Büchnersuppilo koostu lieriöstä, reikäpohjasta ja suppilosta. Reikäpohjan päälle on asetettu suodatin, yleensä suodatinpaperia, ja se on kostutettu tislatulla vedellä jotta se ei vuotaisi alussa. Suodattavaa nestettä kaadetaan lieriöön, josta se imeytyy reikäpohjan läpi tyhjiöimulla.
Büchnersuppiloa käytetään yleensä orgaanisen kemian laboratorioissa kiteytettyjen yhdisteiden puhdistuksessa.
Büchnersuppilo on nimetty teollisuuskemisti Ernst Büchnerin mukaan, eikä Nobelin palkinnon saajan Eduard Buchnerin mukaan, kuten laajasti luullaan.
Carlos Montoya

| Carlos Montoya |
| --- | --- |
 Carlos Montoya 1950-luvulla.
Henkilötiedot
Syntynyt: 13. joulukuuta 1903 Madrid, Espanja
Kuollut: 3. maaliskuuta 1993 (89 vuotta) Wainscott, New York, Yhdysvallat
Ammatti:  kitaristi
Muusikko
Tyylilajit:  flamenco
Soittimet:  kitara
  [ Muokkaa Wikidatassa ] [ ohje ]  
Carlos Montoya (13. joulukuuta 1903 Madrid, Espanja – 3. maaliskuuta 1993 Wainscott, New York, Yhdysvallat) oli espanjalainen flamencokitaristi, taustaltaan romani. Hän teki merkittävän uran 1920-luvulta 1950-luvulle, ja hänen ansiostaan flamencomusiikista tuli vakavasti otettava musiikinlaji, kun sitä oli perinteisesti käytetty romanien tanssin ja laulun säestyksenä.
Carlos Montoya 1954.
Montoya oli itse taustaltaan romani. Hän kiinnostui flamencosta jo nuorena ja opetteli kitaransoittoa lähipiirin opastuksella. Hän oli kiinnostunut myös flamencon historiasta. Hänen setänsä Ramón Montoya oli menestyksekäs flamencokitaristi.
Montoya ryhtyi soittamaan kitaraa ammattimaisesti 14-vuotiaana ja säesti Madridin kaduilla laulajia ja tanssijoita. Hän alkoi esiintyä kiertueilla 1920-luvulla, ja mukana oli muita esiintyjiä, kuten flamencotanssijat La Teresina ja La Argentina. Toisen maailmansodan syttyessä hän oli juuri Yhdysvalloissa tanssija La Argentinitan kanssa ja jäi New Yorkiin. La Argentinitan kuoltua hän laajensi ohjelmistoaan jazziin, bluesiin ja kansanmusiikkiin.
Ura sai käänteen, kun Montoya alkoi 1948 esiintyä sinfoniaorkesterien kanssa. Hän teki yli 40 levyä, osan orkestereiden kanssa. Hän kuoli New Yorkissa Wainscottissa.
Aiheesta muualla

Kuvia tai muita tiedostoja aiheesta Carlos Montoya Wikimedia Commonsissa
Kuuluisia romaneja meiltä ja muualta romanit.fi
Bobo (sarjakuvalehti)

| Bobo |
| --- | --- |
Lehtityyppi:  sarjakuvalehti
Julkaisija:  Semic
ISSN:  ISSN 0356-6188
Levikki:  ?
Perustettu:  1978–1985
Päätoimittaja:  ?
Kotikunta:  Tampere
Kotimaa:  Suomi
Sivukoko:  26 cm
Ilmestymistiheys:  kahdeksan kertaa vuodessa
Kieli:  suomi
Bobo oli lapsille suunnattu sarjakuvalehti, jota julkaistiin Suomessa vuosina 1978–1985. Nimikkosarja Bobo oli Helge-sarjakuvasta tunnetun Lars Mortimerin luomus.
Bobo oli jonkinlainen peikko, jonka ainoa vaatekappale oli sulkahattu. Hän asui luolassa joka sijaitsi suuressa metsässä. Bobolla oli myös Flax-kiikari, joka mahdollisti salamannopean siirtymisen paikasta toiseen. Siirto tapahtui siten, että ensin kiikarin läpi katsottiin kohdetta mihin haluttiin päätyä ja sanottiin "kierrän kehät yx ja kax, saan esiin sanan FLAX!". Liikuttaessa kohteeseen mikä sijaitsi näkyvyysalueen ulkopuolella tarvittiin välisiirtoja.
Muita sarjan hahmoja olivat Nyppy, pieni, valkoinen ja kokonaan karvainen olento, joka kuului nyppyjen lajiin. Bobon tyttöystävä oli Klaara, aikoinaan metsään hylätty mollamaija.
Lehti ilmestyi kahdeksan kertaa vuodessa. Lisäksi vuosina 1977–1984 julkaistiin Bobo-vuosialbumit. Vuonna 1985 Bobo-lehteä ilmestyi enää yksi numero.
Carlos Megía Dávila

| Megía Dávila> Henkilötiedot |
| --- | --- |
Koko nimi:  Carlos Megía Dávila
Syntynyt: 7. heinäkuuta 1966 (ikä 58) Madrid, Espanja
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 1995–2009 1990–2009 | Primera División FIFA |  |  |

Carlos Megía Dávila (s. 7. heinäkuuta 1966 Madrid, Espanja) on espanjalainen jalkapalloerotuomari. Hän tuomitsi vuodet 1995–2009 Espanjan Primera Divisiónissa, yhteensä 220 ottelua.
Hänen isänsä oli myös jalkapallotuomari. Nykyään Megía Dávila työskentelee Real Madridin organisaatiossa.
Hän tuomitsi ensimmäisen ottelunsa maan pääsarjassa 10. syyskuuta 1995, jossa kohtasivat Valencia ja Valladolid. Vuonna 2004 hän tuomitsi Supercopa de Españan ottelun. Hän tuomitsi urallaan myös Mestarien liigan sekä Uefa-cupin otteluita.
Megía Dávila nimettiin kaudeksi 2009–2010 yhdeksi erotuomareista, mutta hän ei kuitenkaan läpäissyt kuntotestejä.
Espanjan suurin urheilulehti Marca palkitsi kausina 2007–2008 ja 2008–2009 Megía Dávila Primera Divisiónin parhaana erotuomarina (Guruceta).
Aiheesta muualla

Megía Dávilan tilastot World Football -sivustolla
Bobo-nukkekoe

Bobo-nukke
Bobo-nukkekoe on psykologian behavioristisen koulukunnan Albert Banduran laatima kokeellinen tutkimus.
Bobo-nukkekokeessa tutkittiin ympäristön vaikutusta lasten oppimiseen ja toimintaan. Kokeessa näytettiin lapsille video miehestä, joka pahoinpiteli bobo-nukkea. Lapset tuotiin myöhemmin huoneeseen, jossa oli samanlainen bobo-nukke, kuin videossa ja lapset alkoivat epäröimättä pahoinpitelemään nukkea videon miehen tavoin. Videoon kuului myös päätösosio, jossa mies kohtasi seuraamuksia teoistaan. Kävi ilmi, että lapset, jotka näkivät miestä palkittavan videolla, pahoinpitelivät nukkea todennäköisemmin kuin lapset, jotka näkivät miestä rangaistavan videolla.
Kokeen tuloksista Bandura muodosti johtopäätöksen, jonka mukaan lapset oppivat paljon ottamalla mallia ympäristöstä, ja kehitti mallioppimisen käsitteen.
Batwing

Batwing on nimitys kahdelle supersankarille, jotka esiintyvät DC Comicsin julkaisemissa amerikkalaisissa sarjakuvissa. DC Comicsin sisäisessä jatkuvuudessa Batwing on yksi monista supersankareista, jotka on kuvattu kuuluisan supersankari Batmanin mukaan. Hahmon loivat Grant Morrison ja Chris Burnham ja se esiintyi ensimmäisen kerran tarinassa Batman Incorporated #5 toukokuussa 2011.
Taustaa

Ensimmäinen Batwing oli Kongolainen poliisi David Zavimbe, joka kohtaa joukon vastustajia kansainvälisistä superroistoista Kongon demokraattisen tasavallan korruptoituneisiin poliisivoimiin. Batwing laajentaa DC-universumia tapahtumalla Afrikassa, tehden David Zavimbesta sekä ensimmäisen (jatkuvuudessa) mustan Batmanin että yhden harvoista hahmoista, jotka päättävät sarjan Yhdysvaltojen ulkopuolella. Hahmoa on kutsuttu myös Afrikan Batmaniksi.
Batwing on osoittanut tietämystä kamppailulajeista, ja Batman toimitti hänelle erilaisia ​​laitteita, aseita ja tekniikkaa, jotka auttoivat häntä torjumaan rikollisuutta ja korruptiota. Hän on myös erittäin hyvin koulutettu ilman aseita käsissään, mikä tekee hänestä yhden Batman-universumin suurimmista uhista. Hänen lepakkopukunsa on panssaroitu ja kykenee uusiutumiseen sekä sopeutumiskykyihin siipien avulla, joiden avulla hän voi lentää tai liukua. Koska hän työskentelee poliisina, on viitattu, että hän sai poliisin peruskoulutuksen ja nero etsivä Bruce Wayne auttoi häntä matkan varrella.
Toinen Batwing, joka otti roolin Zavimben lopetettua oli Luke Fox, Lucius Foxin poika, josta tuli myöhemmin BatFamilyn jäsen. Luke Foxin loivat Jimmy Palmiotti ja Justin Gray, Batwing #19:n käsikirjoittajat huhtikuussa 2013. Luke näyttelee merkittävää roolia Batman Eternalissa, kun hän auttaa Jim Corrigania tutkimaan viimeaikaisia ​​tapahtumia Arkhamin mielisairaalassa, jossa Jokerin tytär käyttää vankien henkiä herättääkseen henkiin sen, mitä hän uskoo olevan Jokeri Maxie Zeuksen ruumiissa (vaikka hänen paljastettiin olevan Diacon Blackfire). Batgirl #45:ssä Luke Fox aloitti romanttisen suhteen Barbara Gordonin kanssa ja taisteli myös rikollisuutta vastaan yhdessä heidän alteregoinaan Batwingina ja Batgirlina.
Batwing on myös nimitys Batmanin käyttämälle lentokoneelle, jota hän on käyttänyt useissa tarinoissa lentämistä vaativissa tehtävissä.
Muussa mediassa

David Zavimben versio Batwingista mainittiin lyhyesti Smallville sarjan 11 kaudella.
Animaatioelokuvassa Batman: Bad Blood Luke Foxin Batwingia ääninäytteli Gaius Charles.
Luke Foxin Batwing teki cameo-roolin animaatioelokuvassa Justice League Dark: Apokolips War, jossa hän kuoli parademonien hyökättyä hänen kimppuunsa.
Luke Foxin versio Batwingistä esiintyi Batwoman televisiosarjassa, jossa häntä esitti Camrus Johnson.
Videopeleissä

Luke Foxin versio Batwingistä esiintyi lyhyesti DC Universe Online -pelissä.
Pesäpallon maailmancup 1992

Ensimmäinen Pesäpallon maailmancup järjestettiin Suomessa Helsingissä 27.7.-1.8.1992. Mukana oli kahdeksan miesten joukkuetta kuudesta maasta. Sekasarjassa ja naisten sarjassa oli kummassakin neljä joukkuetta.
Miehet > Alkulohkot > Lohko A

| Joukkue | O | V | T | H | SJ | AJ | P |
| --- | --- | --- | --- | --- | --- | --- | --- |
| 1.  Ruotsi 2 | 3 | 3 | 0 | 0 | 51 | 10 | 6 |
| 2.  Australia | 3 | 1 | 1 | 1 | 42 | 22 | 3 |
| 3.  Viro 1 | 3 | 1 | 1 | 1 | 27 | 14 | 3 |
| 4.  Saksa | 3 | 0 | 0 | 3 | 6 | 49 | 0 |
| Ottelut |
| --- | --- | --- |
|  Viro 1 |  Saksa | 21 - 1 |
|  Australia |  Ruotsi 2 | 5 - 16 |
|  Viro 1 |  Australia | 4 - 4 |
|  Ruotsi 2 |  Saksa | 26 - 3 |
|  Viro 1 |  Ruotsi 2 | 2 - 9 |
|  Saksa |  Australia | 2 - 33 |
Miehet > Alkulohkot > Lohko B

| Joukkue | O | V | T | H | SJ | AJ | P |
| --- | --- | --- | --- | --- | --- | --- | --- |
| 1.  Suomi | 3 | 3 | 0 | 0 | 79 | 7 | 6 |
| 2.  Ruotsi 1 | 3 | 2 | 0 | 1 | 62 | 26 | 4 |
| 3.  Viro 2 | 3 | 1 | 0 | 2 | 20 | 74 | 2 |
| 4.  Japani | 3 | 0 | 0 | 3 | 10 | 64 | 0 |
| Ottelut |
| --- | --- | --- |
|  Suomi |  Japani | 25 - 3 |
|  Viro 2 |  Ruotsi 1 | 1 - 38 |
|  Ruotsi 1 |  Suomi | 1 - 24 |
|  Viro 2 |  Japani | 16 - 6 |
|  Suomi |  Viro 2 | 30 - 3 |
|  Japani |  Ruotsi 1 | 1 - 23 |
Miehet > Pudotuspelit

| 0 | 1 | 2 | 3 |
| --- | --- | --- | --- |
| Välierät |  Ruotsi 2 |  Ruotsi 1 | 14 - 12 |
| Välierät |  Suomi |  Australia | 29 - 6 |
| Loppuottelu |  Suomi |  Ruotsi 2 | 19 - 4 |
Miehet > Lopputulokset

| Sija | Joukkue |
| --- | --- |
:  Suomi
:  Ruotsi
:  Australia
Naiset > Alkusarja

| Joukkue | O | V | T | H | SJ | AJ | P |
| --- | --- | --- | --- | --- | --- | --- | --- |
| 1.  Suomi | 3 | 3 | 0 | 0 | 79 | 4 | 6 |
| 2.  Ruotsi | 3 | 2 | 0 | 1 | 60 | 52 | 4 |
| 3.  Australia | 3 | 1 | 0 | 2 | 24 | 59 | 2 |
| 4.  Viro | 3 | 0 | 0 | 3 | 22 | 60 | 0 |
| Ottelut |
| --- | --- | --- |
|  Australia |  Viro | 17 - 12 |
|  Suomi |  Ruotsi | 35 - 4 |
|  Australia |  Suomi | 0 - 20 |
|  Ruotsi |  Viro | 19 - 10 |
|  Ruotsi |  Australia | 27 - 7 |
|  Viro |  Suomi | 0 - 24 |
Naiset > Sijoitusottelut

| 0 | 1 | 2 | 3 |
| --- | --- | --- | --- |
| Pronssiottelu |  Australia |  Viro | 10 - 3 |
| Loppuottelu |  Suomi |  Ruotsi | 30 - 6 |
Naiset > Lopputulokset

| Sija | Joukkue |
| --- | --- |
:  Suomi
:  Ruotsi
:  Australia
4.:  Viro
Sekajoukkueet > Alkusarja

| Joukkue | O | V | T | H | SJ | AJ | P |
| --- | --- | --- | --- | --- | --- | --- | --- |
| 1.  Suomi | 3 | 3 | 0 | 0 | 75 | 23 | 6 |
| 2.  Ruotsi | 3 | 2 | 0 | 1 | 54 | 22 | 4 |
| 3.  Australia | 3 | 1 | 0 | 2 | 27 | 61 | 2 |
| 4.  Japani | 3 | 0 | 0 | 3 | 14 | 64 | 0 |
| Ottelut |
| --- | --- | --- |
|  Japani |  Ruotsi | 3 - 21 |
|  Australia |  Suomi | 7 - 32 |
|  Suomi |  Japani | 24 - 4 |
|  Australia |  Ruotsi | 1 - 21 |
|  Ruotsi |  Suomi | 12 - 19 |
|  Japani |  Australia | 8 - 19 |
Sekajoukkueet > Sijoitusottelut

| 0 | 1 | 2 | 3 |
| --- | --- | --- | --- |
| Pronssiottelu |  Australia |  Japani | 12 - 8 |
| Loppuottelu |  Suomi |  Ruotsi | 39 - 8 |
Sekajoukkueet > Lopputulokset

| Sija | Joukkue |
| --- | --- |
:  Suomi
:  Ruotsi
:  Australia
4.:  Japani
Cecilie Kvamme

Cecilie Redisch Kvamme (s. 11. syyskuuta 1995) on norjalainen jalkapalloilija. Hän on pelipaikaltaan puolustaja. Hän on pelannut Norjan naisten maajoukkueessa vuoden 2019 MM-kilpailujen päättyessä kolme maaottelua. MM-kilpailuissa 2019 hän kuului joukkueeseen mutta ei päässyt pelaamaan.
Kvamme edustaa kotimaassaan Sandvikeniä, jonne hän siirtyi kaudeksi 2019 pitkäaikaisesta seurastaan Arna-Bjørnarista.
Biontech

| Biontech BioNTech SE |
| --- | --- |
Yritysmuoto:  eurooppayhtiö (SE)
Osake:  NASDAQ: BNTX
ISIN:  US09075V1026
Perustettu:  2008
Perustaja:  Özlem Türeci , Uğur Şahin
Toimitusjohtaja:  Uğur Şahin
Puheenjohtaja:  Helmut Jeggle
Avainhenkilöt:  lääketiet. johtaja Özlem Türeci, Katalin Karikó
Kotipaikka:  An der Goldgrube 12, Mainz, Rheinland-Pfalz 55131, Saksa
Toimiala:  lääketeollisuus
Tuotteet:  lääkkeet, bioteknologiset tuotteet
Liikevaihto:   121,54 milj. USD 
Henkilöstö:  1 310
Kotisivu:  biontech.de
Infobox OKNimi-testi OK: 
Yrityksen päätoimipiste Mainzissa.
Biontech (virallisesti BioNTech SE, engl. Biopharmaceutical New Technologies SE), on keskikokoinen saksalainen lääkkeitä ja bioteknologisia tuotteita valmistava eurooppayhtiö. Vuonna 2008 perustetun yrityksen palveluksessa on noin 1 300 työntekijää. Yhtiön päätoimipiste sijaitsee Mainzissa Saksassa.
Biontechin kehittämä SARS-CoV-2-rokote.
Yritys nousi vuonna 2020 laajempaan julkisuuteen yhdessä Pfizer-lääkeyhtiön kanssa kehittämänsä tehokkaaksi testatun, lähetti-RNA-han pohjautuvan SARS-CoV-2-rokotteen (BNT162b2) johdosta. Tälle rokotteelle myönnettiin rajoitettu myyntilupa Britanniassa, Yhdysvalloissa ja Euroopan unionin alueella ensimmäisten koronarokotteiden joukossa.
Aiheesta muualla

BioNTech SE:n kotisivut (englanniksi) (biontech.de)
Carnegien selänne

Etelä-Amerikan luoteisosien epäseismisiä selänteitä. Kuvassa on mukana myös Carnegien selänteen ehdotettu jatke Etelä-Amerikan mantereen puolelle.
Carnegien selänne on epäseisminen selänne, joka sijaitsee Nazcan laatan pohjoisosassa. Se seuraa Galápagosin kuuman pisteen Nazcan laatalla kulkemaa aluetta. Carnegien selänne on noin 600 kilometriä pitkä ja itäisestä päädystään noin 300 kilometriä leveä.
Carnegien selänne syntyi noin 20 miljoonaa vuotta sitten. Monilta osiltaan se kohoaa ympäröivästä merenpohjasta vain muutamia satoja metrejä. Merivuoret ovat yleisimpiä selänteen länsiosassa Galápagossaarten ympäristössä ja sen itäosassa.
Carnegien selänteen alityöntyminen Ecuadorin alle on aiheuttanut useita maanjäristyksiä. Niistä suurin oli vuoden 1906 maanjäristys, jonka voimakkuus oli 8,8 Mw ja jonka repeämävyöhyke oli noin 500 kilometriä pitkä.
Cecilie Sandvej

Cecilie Sandvej
Cecilie Sandvej (s. 13. kesäkuuta 1990) on tanskalainen jalkapalloilija, pelipaikaltaan puolustaja. Hän on pelannut Tanskan naisten maajoukkueessa kesäkuun 2020 loppuun mennessä 36 maaottelua ja tehnyt niissä yhden maalin. Hän pelasi vuoden 2013 EM-kisoissa yhden ottelun. Vuoden 2017 EM-kisoissa hän pelasi viisi ottelua ja saavutti hopeaa. Ensimmäisen maaottelunsa hän pelasi heinäkuussa 2009 ja viimeisimmän maaliskuussa 2019.
Sandvej on edustanut seuratasolla Brøndby IF:ää vuosina 2009–2014, Saksassa SC Sandia vuosina 2014–2017 ja 1. FFC Frankfurtia vuosina 2017–2019 sekä Ranskassa FC Fleury 91:tä kesästä 2019 alkaen.
Carney Island

Carney Islandin sijainti Etelämantereella.
Carney Island on 8 500 neliökilometrin laajuinen, jään peittämä asumaton saari Etelämantereella, Marie Byrdin maan edustalla. Aivan pohjoisinta rannikkoa lukuun ottamatta koko saari on Getzin jäähyllyn peittämä. Carney Islandin lähimmät naapurisaaret ovat Wright Island ja Siple Island.
Carney Islandin nimesi Yhdysvaltain Antarktisten alueiden nimeämiskomitea (US-ACAN). Nimi viittaa amiraali Robert Carneyyn (1895–1990), joka toimi Operaatio Deep Freezeen laivasto-operaatioiden komentajana kv. geofysiikan vuoden aikana 1957–1958.
Berthold Schenk von Stauffenberg

| Berthold Schenk Graf von Stauffenberg |
| --- | --- |
 Von Stauffenberg Plötzenseen vankilassa
Henkilötiedot
Syntynyt: 15. maaliskuuta 1905  Stuttgart, Saksa
Kuollut: 10. elokuuta 1944 (39 vuotta)  Plötzenseen vankila, Berliini, Saksa
Kansalaisuus:  saksalainen
Ammatti:  juristi
Vanhemmat:  Alfred Schenk Graf von Stauffenberg Caroline Schenk Gräfin von Stauffenberg
Puoliso:  Maria Classen
Berthold Schenk Graf von Stauffenberg (15. maaliskuuta 1905 Stuttgart – 10. elokuuta 1944 Plötzenseen vankila, Berliini) oli saksalainen aristokraatti, juristi ja heinäkuun 20. päivän salaliiton jäsen toisen maailmansodan aikana natsi-Saksassa. Hän oli Adolf Hitlerin salamurhaa yrittäneen Claus von Stauffenbergin veli. Stauffenberg joutui salaliiton jälkeen Roland Freislerin johtaman kansantuomioistuimen eteen. Hänet tuomittiin kuolemaan ja teloitettiin hirttämällä Plötzenseen vankilassa.
Piispa

Jaakob, Herran veli, joka oli perimätiedon mukaan Jerusalemin ensimmäinen piispa.
Piispa (kreikaksi ἐπίσκοπος episkopos, sananmukaisesti ’päällekatsoja’) tarkoittaa kristillisissä kirkoissa tietyn alueen hengellistä johtajaa.
Historia

Konstantinus Suuren aikana Rooman valtakunnassa seurakuntien valitsema kristillisen kirkon piispa valvoi papistoa, harjoitti tuomiovaltaa ja piti hallussaan rahavaroja.
Suomen luterilaisessa kirkossa

Suomen luterilaisen kirkon piispa johtaa hiippakuntaa tuomiokapitulin kanssa. Piispa vihkii hiippakuntansa papit ja diakonit. Piispa on seurakuntien ja pappien ylin kaitsija.
Arkkipiispa ei ole muiden piispojen esimies, vaan ”ensimmäinen vertaistensa joukossa” (primus inter pares). Hänellä on kuitenkin kirkon keskushallinnossa lukuisia erityistehtäviä.
Piispan liturgisia tuntomerkkejä ovat rintaristi, hiippa(mitra) ja sauva. Piispa käyttää violettia papinpaitaa.
Luterilaisessa kirkossa on erilaisia näkemyksiä sen suhteen, pidetäänkö piispan virkaa pappisvirasta erillisenä virkana. Luterilainen kirkko yleensä katsoo, että on vain yksi erityinen virka, sanan ja sakramenttien virka, joka tarkoittaa pappisvirkaa. Keski-Euroopan luterilaisista kirkoista piispuus hävisi, koska reformaatio ei 1500-luvulla saanut puolelleen yhtään piispaa. Sen sijaan Pohjoismaissa historiallinen piispuus säilyi. Kuitenkin myös Pohjoismaiden luterilaisissa kirkoissa on ollut tapana ajatella, että piispa on vain erityisillä inhimillisillä oikeuksilla varustettu pappi. Luterilainen kirkko on kuitenkin ekumeenisen työskentelyn myötä ryhtynyt korostamaan jonkin verran enemmän kaitsennan viran (episkope) erillistä merkitystä kirkossa. Tämä näkyy muun muassa Porvoon sopimuksessa.[lähde? ]
Suomessa piispat ovat useimmiten olleet teologian tohtoriksi väitelleitä, monesti myös dosentteja.[lähde? ]
Suomen luterilaisessa kirkossa > Piispan valinta Suomen ev. lut. kirkossa

Nykyisin piispanvaalissa ovat äänioikeutettuja hiippakunnan papit ja lehtorit sekä vastaava määrä maallikkovalitsijoita. Maallikkovalitsijoiden lukuun lasketaan ensin tuomiokapitulin lakimiesasessori ja maallikkojäsen, hiippakunnasta valitut maallikkokirkolliskokousedustajat ja hiippakuntavaltuuston maallikkojäsenet. Loput ovat seurakuntien kirkkovaltuustojen tai seurakuntaneuvostojen valitsemia maallikkovalitsijoita. Jokaisesta seurakunnasta valitaan vähintään yksi valitsija, ja loput paikat jaetaan seurakuntien jäsenmäärän mukaisesti.
Arkkipiispan vaalissa ovat Turun arkkihiippakunnan valitsijoiden lisäksi muista hiippakunnista kirkolliskokoukseen valituilla edustajilla ja saamelaiskäräjien kirkolliskokoukseen valitsemalla edustajalla sekä hiippakuntavaltuustojen, tuomiokapitulien ja kirkkohallituksen jäsenillä. Vaalin tulosta laskettaessa n arkkihiippakunnan äänioikeutettujen äänten painoarvoa vähennetään sen mukaan kuin kirkon vaalijärjestyksessä tarkemmin säädetään.
Vaali on kaksivaiheinen vaali, jossa valituksi tulee enemmistön äänistä saanut ehdokas. Toisella kierroksella on kaksi eniten ensimmäisellä kierroksella ääniä saanutta ehdokasta. Tuomiokapituli antaa valtakirjan yli puolet ääniä saaneelle papille. Vaalissa on vuodesta 2001 lähtien ollut ehdokasasettelu. Vähintään kymmenen äänioikeutettua voi perustaa valitsijayhdistyksen ja kutsua jonkin papin ehdokkaakseen.
Vuoden 1994 Suomen kirkkolaissa piispanvaalissa olivat äänioikeutettuja hiippakunnan papit ja lehtorit, lakimiesasessori, hiippakunnasta kirkolliskokoukseen valitut maallikot sekä maallikkovalitsijat, joita seurakunta valitsi yhden jäsenmääränsä kutakin alkavaa 5000 jäsentä kohden. Vaalissa äänestäjä saattoi asettaa ehdolle kolme pappia järjestyksessä. Ehdokasasettelua ei ollut vaan äänen saattoi antaa kenelle tahansa papille. Ensimmäiselle sijalle ehdolle asetettiin se, joka oli saanut enimmät äänet ensimmäiselle sijalle. Toiselle sijalle asetettiin hänen jälkeensä se, joka oli saanut enimmät äänet ensimmäiselle ja toiselle sijalle yhteensä. Kolmannelle sijalle asetettiin heidän jälkeensä se, joka oli saanut enimmät äänet ensimmäiselle, toiselle ja kolmannelle sijalle yhteensä. Piispan nimitti kolmesta ehdolle asetetuista tasavallan presidentti.
Vuodesta 1996 lähtien saattoi äänestää vain yhtä ehdokasta. Tällöin asetettiin ehdolle kolme eniten ääniä saanutta äänimäärän mukaisessa järjestyksessä. Presidentin nimitysoikeus lakkasi vuonna 2000. Samalla lakkasi erillinen vaaliin perustuva ehdolleasettelu, ja valtakirja ryhdyttiin antamaan suoraan vaalin perusteella. Piispanvaalissa oli lyhyen aikaa pakollinen koevaali 1990-luvun lopulla.
Maallikkovalitsijoita on yhteensä yhtä monta kuin äänioikeutettuja pappeja ja lehtoreita yhteensä. Jokainen seurakunta valitsee ainakin yhden maallikkovalitsijan. Muut maallikkovalitsijat valitaan seurakuntien väkilukujen määrän suhteessa tuomiokapitulin määräämän jaon mukaan. Maallikkovalitsijoiden joukkoon lasketaan itseoikeutettuina kirkolliskokousedustajien lisäksi myös hiippakuntavaltuuston jäsenet vuodesta 2006 lähtien.
Suomen luterilaisessa kirkossa > Piispan valinta Ruotsin kirkossa

Vuoden 1686 (Ruotsin) kirkkolaissa pappeinkokoukset asettivat piispanvaalissa ehdolle kykeneviä ja toimeliaita pappeja, joista kuningas nimitti yhden piispaksi. Kuningas saattoi myös ohittaa ehdolle asetetut ja nimittää oman ehdokkaansa. Arkkipiispaa valittaessa Uppsalan hiippakunnan pappien lisäksi läsnä olivat muiden tuomiokapitulien jäsenet.
Nykyään Ruotsissa kirkkojärjestys määrää, että on käytössä samantapainen piispanvaali kuin Suomessa, eroa on ehdokasasettelussa; Ehdokkaat nimetään ns. nimeämisvaalissa (koevaali), jossa äänioikeutetut saavat ehdottaa ketä tahansa piispaehdokkaaksi. Nimeämisvaalissa vähintään 5 prosenttia ääniä saaneet nimetään piispaehdokkaiksi, joita tulisi olla vähintään viisi. Arkkipiispan valintaan osallistuvat Upsalan hiippakunnan äänioikeutettujen valitsijoiden lisäksi kaikkien hiippakuntien tuomiokapitulien ja hiippakuntahallitusten jäsenet.